《文儒见和四诗钦叹高妙谨用韵为答卒章问讯汝》
宋代·陈长方

我贫如曲逆，瓮牖门垂席。
莽苍且三餐，鹏鷃俱自适。
功业薰天地，等是一戏剧。
高堂亲鹄发，甘脆尚谋食。
空余圣门事，黾勉愧强力。
前修皎日星，一一是标的。
未敢如求赐，自画兼愿息。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。